Diari Oficial de la Generalitat Valenciana


Sumari del DOGV 4822, del 18-08-2004 (2004/7924)

RESOLUCIÓ d'1 de juliol de 2004, de la secretària general del SERVEF, dictada per delegació de la directora general del SERVEF, per la qual s'accepta la cessió gratuïta de l'ús de dos locals confrontants, un amb una superfície de 964,40 m2 i l'altre amb una superfície de 120 m2, ubicats a Torrevieja, C/ Capità García Gea, cantonada amb el C/ Galió, realitzada per l'Ajuntament del citat municipi, amb la condició que es destinen a la instal·lació d'un centre SERVEF d'Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4822

Data del DOGV
:   18-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7924


Data del document
:   01-07-2004

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Torrevieja
    * cultura regional
    * propietat immobiliària

RESOLUCIÓ d'1 de juliol de 2004, de la secretària general del SERVEF, dictada per delegació de la directora general del SERVEF, per la qual s'accepta la cessió gratuïta de l'ús de dos locals confrontants, un amb una superfície de 964,40 m2 i l'altre amb una superfície de 120 m2, ubicats a Torrevieja, C/ Capità García Gea, cantonada amb el C/ Galió, realitzada per l'Ajuntament del citat municipi, amb la condició que es destinen a la instal·lació d'un centre SERVEF d'Ocupació. [2004/7924]
  
Vist l'expedient de cessió gratuïta de l'ús per part de l'Ajuntament de Torrevieja de dos locals confrontants, un amb una superfície de 964,40 m2 i l'altre amb una superfície de 120 m2, per a la instal·lació d'un nou Centre SERVEF d'Ocupació, i vistos els següents
  
Fets
  
1. L'Ajuntament de Torrevieja, després d'instruir l'expedient oportú, va acordar en sessió plenària realitzada el dia 27 de setembre de 2002, la cessió gratuïta de l'ús al Servici Valencià d'Ocupació i Formació, organisme autònom de la Generalitat Valenciana adscrit a la Conselleria d'Economia, Hisenda i Ocupació, de l'immoble de la seua propietat, de 964,40 m2 de superfície, ubicat al C/ Capità García Gea, cantonada amb el C/ Galió de la citada població.
  
2. Posteriorment, el Ple de l'Ajuntament d'aquesta població, en sessió realitzada el 26 de desembre de 2003, acorda cedir al Servici Valencià d'Ocupació i Formació l'ús de 120 m2 del local contigu al ja cedit mitjançant l'Acord adoptat en sessió del dia 27 de setembre de 2002, al qual seria annexat a fi de poder fer una distribució d'acord amb les necessitats del Centre SERVEF d'Ocupació.
  
3. Consten en els acords que el citat Ajuntament ha complit el que disposen els articles 109 i següents del Reglament de Béns de les Entitats Locals, i que el SERVEF té previsió pressupostària de la despesa necessària per a complir els compromisos adquirits com a conseqüència de l'acceptació de l'immoble.
  
4. Vistos els informes favorables de la Subsecretaria de la Conselleria d'Economia, Hisenda i Ocupació, de data 24 de setembre de 2003 i 20 d'abril de 2004, referents a l'acceptació de la cessió gratuïta de l'ús dels locals de referència.
  
5. Vist l'informe favorable emés pel Servici Jurídic amb data 3 de juny de 2004.
  
Fonaments de dret
  
I. L'article 39 de la Llei 14/2003, de 10 d'abril, de Patrimoni de la Generalitat Valenciana, estableix que la Generalitat Valenciana podrà adquirir béns i drets per qualsevol títol jurídic, onerós o lucratiu, de dret públic o privat i, en particular, preveu en l'article 44 l'adquisició amb caràcter gratuït mitjançant la cessió administrativa, per la qual la Generalitat Valenciana adquirirà la propietat dels béns i drets patrimonials o demanials que li cedisquen d'altres administracions públiques per a destinar-los a un ús públic o a la prestació de servicis públics de la seua competència.
  
II. Per la seua banda, el dret real d'ús apareix regulat en els articles 523 a 529 del Codi Civil, junt amb el d'habitació, el contingut del qual es regula segons el citat article 523, pel seu títol constitutiu, que pot ser gratuït.
  
III. L'article 27.2.c) de la Llei 14/2003, de Patrimoni de la Generalitat Valenciana, disposa que l'adquisició de béns i drets en virtut de cessió administrativa porta implícita que siguen afectats a l'ús general o al servici públic que es tracte. En conseqüència, una vegada perfeccionada la cessió i l'acceptació, mitjançant la corresponent resolució i la formalització de la corresponent escriptura pública, d'acord amb l'article 19 del mateix text legal, l'immoble queda automàticament afecte al servici públic de foment d'ocupació encomanat al SERVEF, a què correspon exercir les funcions i responsabilitats d'administració, gestió i conservació, d'acord amb l'article 95 de la Llei 14/2003, de Patrimoni de la Generalitat Valenciana.
  
IV. La cessió es realitza amb subjecció al que estableix l'article 111 del Reial Decret 1.372/1986, de 13 de juliol, pel qual s'aprova el Reglament de Béns de les Entitats Locals i d'acord amb allò acordat per l'Ajuntament en data 26 de desembre de 2003. S'entén que els fins per als quals s'ha cedit l'ús dels solars hauran de complir-se en el termini màxim de cinc anys, i que haurà de mantenir-se'n la finalitat durant els trenta anys següents; en cas contrari revertirà a l'Ajuntament l'ús cedit.
  
V. L'article 8 de la Llei 3/2000, de 17 d'abril, per la qual es crea el Servici Valencià d'Ocupació i Formació (SERVEF), en la redacció introduïda per la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.
  
VI. L'article 13 del Decret 41/2001, de 27 de febrer, pel qual s'aprova el Reglament d'Organització i Règim Jurídic del SERVEF estableix que correspon a la directora general del SERVEF acceptar la cessió gratuïta de l'ús dels béns indicats i l'article 2, apartat 5, de la Resolució d'1 d'octubre de 2003, de la directora general del SERVEF, sobre delegació de competències en matèria de personal, gestió econòmica i contractació administrativa, delega en la secretària general del SERVEF l'exercici de les competències en matèria patrimonial.
  
En ús de les atribucions conferides per la legislació vigent, resolc
  
Primer
  
Acceptar la cessió gratuïta de l'ús realitzada per l'Ajuntament de Torrevieja mitjançant Acord plenari, en sessió realitzada el 27 de setembre de 2002, d'un local que forma part d'un edifici situat entre el C/ Galió, enfront de la Pl. María Asunción, i el C/ Capità García Gea i el C/ Fragata de la citada població, i que es descriu tot seguit: local compost per dues plantes disposades segons dos plànols horitzontals, un en projecció vertical de l'altre, a les següents cotes i amb les següents dades registrals:
  
- A cota ± 0'00 amb una superfície de 464,56 m2 que forma part de la finca registral núm. 66.559. Consta inscrita en el Registre de la Propietat de Torrevieja núm. 3, al tom 2.632, llibre 1.493, foli 192, inscripció 8a. Referència cadastral: 8138348VJ5628S5184ID.
  
- A cota + 1'67 amb una superfície de 101,84 m2. Finca registral núm. 66.563. Consta inscrita en el Registre de la Propietat de Torrevieja núm. 3, al tom 2.100, llibre 969, foli 111, inscripció 8a. Referència cadastral: 6144139NC0901D0924AD.
  
- A cota + 2'55 amb una superfície de 398,00 m2. Finca registral núm. 66.565. Consta inscrita en el Registre de la Propietat de Torrevieja núm. 3, al tom 2.100, llibre 969, foli 113, inscripció 8a. Referència cadastral: 6646383WD5787C9143SO.
  
Límits: nord, tancament de façana al C/ Capità García Gea; sud: resta del local de què se segrega; est: resta del local de què se segrega; oest: tancament al C/ Galió.
  
La superfície conjunta de les finques és de 964,40 m2.
  
Segon
  
Acceptar la cessió gratuïta de l'ús realitzada per l'Ajuntament de Torrevieja mitjançant Acord plenari en sessió realitzada el 26 de desembre de 2003, d'un local confrontant als ja mencionats que es descriu tot seguit: local compost per una planta en la següent cota i amb les següents dades registrals:
  
- A cota ± 0'74 amb una superfície de 120,00 m2. Finca registral núm. 66.561. Consta inscrita en el Registre de la Propietat de Torrevieja núm. 3, al tom 2.100, llibre 969, foli 109, inscripció 8a. Referència cadastral: 0684673LR9523I3902PX.
  
Límits: nord, local a cota + 1'64; est: local a cota + 0'00; oest: façana a C/ Galió; sud, caixa d'escala.
  
Tercer
  
La cessió gratuïta realitzada per l'Ajuntament de Torrevieja s'efectua amb la condició de destinar els locals a la instal·lació d'un nou Centre SERVEF d'Ocupació, amb subjecció al que estableix l'article 111 del Reglament de Béns de les Entitats Locals.
  
Quart
  
Cal elevar a escriptura pública la cessió i l'acceptació de l'immoble, i inscriure'l en el registre de la Propietat corresponent. A fi de donar compliment al que estableix l'article 97.2 de la Llei 14/2003, de Patrimoni de la Generalitat Valenciana, es farà constar expressament en l'escriptura pública i en la inscripció registral que l'immoble s'escriptura i s'inscriu, respectivament, a favor del Servici Valencià d'Ocupació i Formació, organisme autònom dependent de la Generalitat Valenciana adscrit actualment a la Conselleria d'Economia, Hisenda i Ocupació. Totes les despeses d'això seran a càrrec del Servici Valencià d'Ocupació i Formació.
  
Cinqué
  
Una vegada subscrita la corresponent escriptura pública, caldrà donar d'alta la propietat adquirida en l'Inventari General de Béns i Drets del Servici Valencià d'Ocupació i Formació, que s'incorporarà com a annex a l'Inventari General de Béns i Drets de la Generalitat Valenciana, mitjançant la comunicació a la Subsecretaria de la Conselleria d'Economia, Hisenda i Ocupació, i inscriure-la en el registre de la Propietat corresponent, en concepte de bé de domini públic afecte al servici públic de foment d'ocupació propi del citat organisme, al qual correspondran les competències demanials, inclosa l'administració, gestió i conservació, i qualsevol altra prerrogativa prevista en la legislació sobre patrimoni.